อธิษฐานสิลูก
เอาละ รีบกินนะ เราจะได้รีบกลับบ้าน
ไม่งั้นแม่อีกคนของลูกจะเริ่มอิจฉาแน่ๆ
แต่ผมยังมีอีกหลายอย่างที่อยากรู้
เกิดอะไรขึ้นหลังจากที่ลุงจูบฮูเลีย
การผ่าตัดตาของคุณยายล่ะ
แล้วปาร์ตี้ปีใหม่ล่ะ
- เยอะไปแล้วนะ - ไม่ต้องห่วง เดี๋ยวจะเล่าเร็วๆ
เช้าหลังจากดินเนอร์วันนั้น
ครอบครัวเรารีบเดินทางไปเม็กซิโกซิตี
เพื่อผ่าตัดตาให้คุณยายของหลาน
การผ่าตัดสำเร็จไปด้วยดี
ซาร่าถึงกับร้องไห้เลย
- เธอดีใจมาก - แม่คะ
ขอทีเถอะ
แม็กซิโมเป็นคนร้องไห้ต่างหาก และเขาก็รู้ดี
- แม่คะ - ลูกแม่
โอเค แม่ของหลานพูดถูก
ลุงร้องไห้ แต่นั่นไม่ใช่เหตุผล
ลุงเพิ่งเห็นใบแจ้งค่าใช้จ่าย
ขอบคุณมากครับคุณหมอ
สัปดาห์นี้ผมจะได้เลื่อนขั้นในที่ทำงาน
ผมสัญญาว่าจะจ่ายให้ครบภายในเดือนมีนาคม
โอเค แต่ถ้าคุณไม่จ่ายภายในสามเดือนต่อจากนี้
ผมจะยัดต้อกลับเข้าไปในตาเธอ
ฮะ
เรากลับบ้าน แล้วลุงก็ไปทำงาน
ในเช้าวันส่งท้ายปีเก่า
เรื่องแม่นายนี่เยี่ยมเลยเนอะ
แต่ที่สำคัญที่สุดคือนายกับฮูเลียจูบกันแล้ว
สุดยอด
หลังจากนั้นล่ะเป็นไง
หลังจากนั้นเธอก็พูดว่า…
ฉันต้องไปแล้ว ฉันขอเวลาคิดหน่อยนะ
เราทั้งคู่รู้ดีว่ามันหมายความว่าไง
ไม่ เราไม่รู้
ที่เธอตั้งใจจะพูดคือ…
ฉันต้องไปแล้ว
ฉันขอเวลาคิดเรื่องทิ้งแฟนงี่เง่าของฉันหน่อยนะ
ฉันกับคุณจะได้อยู่ด้วยกันตลอดไป
นายคิดว่าเธอเลิกกับเขาแล้วเหรอ
หวังว่างั้นนะ ดูสิว่าฉันซื้ออะไรจากเม็กซิโกซิตีมาฝากเธอ
โห!
ไม่มีวิธีบอก "ผมรักคุณ" วิธีไหน
จะดีกว่าการให้ของขวัญที่นายไม่มีปัญญาซื้อ
แล้วนายล่ะ
นายกับลอเรนาเป็นไงบ้างหลังดินเนอร์
ไม่ค่อยดีเลย
เอาละ เมโม
ขอบคุณที่มาเป็นแฟนฉันคืนนี้นะ บาย
ฉันพยายามอธิบายว่ามันไม่ใช่เรื่องจริง
แต่นับจากนั้นมา
ลูเปก็ไม่ยอมให้ฉันอยู่กับลอเรนาสองต่อสอง แม้แต่วินาทีเดียว
ฉันต้องหาทางอยู่กับลอเรนา ในปาร์ตี้วันส่งท้ายปีเก่าให้ได้
วันนี้คือวันที่ดีมากๆ สำหรับเราสองคน
ฉันได้เลื่อนขั้น และตอนเที่ยงคืนคืนนี้
เราทั้งคู่จะได้อยู่กับสาวที่เราชอบ
หรือไม่ก็พยายามจนตัวตาย
ฉันพูดจริงนะ ลูเปอาจจะฆ่าฉันก็ได้
สัญญากับฉันนะว่านายจะดูแลพี่ๆ ของฉัน
(ลาส โคลินาส)
- แล้วลุงก็เจอแชด - แม็กซิโม
และเขาดูโมโหด้วย
ไม่เจอกันเลยนะ "เพื่อนชาย"
หรืออาจจะไม่โมโห
- เป็นไงบ้าง - ผมจะไม่โกหกนะ งานนี้หนักแน่
โถ น่าสงสาร
เข้มแข็งไว้นะ เดี๋ยวหัวใจคุณก็หายดีเอง
หัวใจเหรอ ไม่ใช่ หัวผมต่างหาก
ผมพยายามเรียนภาษาสเปนเพื่อฮูเลีย มันโคตรยากเลย
ตอนแรกผมคิดว่าภาษาสเปน ก็แค่เติม "ตัวโอ" ไว้ท้ายคำภาษาอังกฤษทุกคำ
แต่เห็นได้ชัดว่ามันซับซ้อนกว่านั้นมาก
ฮูเลีย แฟนคุณน่ะเหรอ
ใช่ เธอนั่นแหละ ขอถามอะไรหน่อย
คำว่า… "siempre" หมายถึง "ตลอดไป" ใช่ไหม
และ "siempre" หมายถึง "ตลอดเวลา" ด้วย
งี้เราจะพูดว่า "ตลอดเวลาและตลอดไป" ได้ไง
"siempre" และ "siempre"
นี่พวก ภาษาคุณทำให้ผมฮาทุกที
ภาษาอังกฤษน่ะฝันร้ายชัดๆ
"There" "their" กับ "they're" มันคนละคำกันเลย
"Groom" หมายถึงเจ้าบ่าว แต่ก็หมายถึงสิ่งที่เราทำกับม้าได้ด้วย
นี่มันอะไรกัน
ยังไงก็ไม่รู้ ฮูเลียยังไม่ได้ตัดสินใจเลิกกับแชด
ลุงนี่งงไปหมด
แม่คะ แฟรงก์ ซินาตรามาหา
ไม่ใช่ๆ นี่ฉันเอง เอสเตบัน
ผมนึกว่าคุณถอดผ้าพันแผลออกแล้ว
ยังเลย อีกคืนนึง
โอเค ขอบอกเลยนะ วันนี้ผมหล่อมาก
ผมเอาดอกไม้มาให้คุณ และผมใส่สูทตัวใหม่
ผมตัดผมแล้ว และผมตัวสูงขึ้น
ส่วนตาฉันก็เขียวช้ำอยู่ตอนนี้
ขออนุญาตนะ นี่ ดอกไม้ของคุณ
ขอบคุณค่ะ
โนรา
นี่คือคำพูดที่พูดได้ยากเหลือเกิน แต่ผมต้องกล้าเข้าไว้
คุณก็รู้ว่าผมรู้สึกยังไงกับคุณ
ไม่มีอะไรจะทำให้ผมมีความสุข ได้มากกว่าการอยู่กับคุณในวันส่งท้ายปีเก่า
แต่ผมจะให้คุณตัดสินใจเองว่าจะชวนผมไหม
ผมต้องรู้ให้ได้ว่าคุณสนใจไหม
คุณรู้นะว่าจะหาผมเจอได้ที่ไหน ขอตัวก่อนนะครับ
แต่เผื่อว่าคุณยังไม่รู้
ผมจะอยู่ที่อู่รถบัสจนถึงหกโมงเย็น โอเคนะ
และผมใช้เวลาเดินกลับบ้านสิบนาที
หลังจากนั้นผมก็จะอยู่บ้าน โอเคนะ
- โอเค ผมถูกไล่แล้ว - บาย
- ขอตัวก่อนนะ ขอบคุณมาก - บาย
แม่ครับ
ผมมีอะไรต้องบอกแม่
หวังว่าจะเป็น "ผมขอโทษที่ออกจากงานโปซาดาเมื่อคืนวันก่อน"
ลูกอาจพยายามทำร้ายจิตใจแม่
แต่จริงๆ แล้วลูกทำร้ายจิตใจทุกคน ที่ไม่ได้ฟังแม่ร้องเพลง
เปล่าครับ คืนนี้ผมจะขอฮูเลียแต่งงาน
และผมอยากได้แหวนตระกูลเราน่ะครับ
ไว้แม่ค่อยห้ามลูกเรื่องนี้ทีหลังได้ไหม
แม่กำลังจะพบเหล่านักลงทุน
ที่เป็นผู้กำหนดชะตาของรีสอร์ตเรา
เพราะงั้นก็ขอโทษด้วยถ้าแม่จะไม่มีสมาธิกับลูก
แม่ เรื่องนี้ผมจริงจังนะ
แม่ก็เหมือนกัน
- แม่ชอบจูเลียมาก - ฮูเลีย
แต่ลูกคบกับเธอเพียงเพราะเธออยู่ตรงหน้า
เหมือนเวลาลูกยัดขนมปังในร้านอาหารนั่นแหละ
- จูเลียก็คือขนมปัง - ฮูเลีย
ไม่นะ วันก่อนแม่เพิ่งถามผมว่าผมต้องการอะไรในชีวิต
แล้วผมก็เก็บไปคิด
คำตอบที่ได้คือฮูเลีย
แม่มั่นใจว่าลูกเชื่อแบบนั้น
แต่แม่ต้องการการตัดสินใจที่ดีกว่านี้ จากผู้จัดการทั่วไปของแม่
งั้นแม่ควรหาผู้จัดการทั่วไปคนใหม่ละกัน
ดอน ปาโบลครับ
คุณโอเคไหม
ขอโทษที แม็กซิโม
วันขึ้นปีใหม่เป็นช่วงเวลา ที่หนักหนาที่สุดของปีสำหรับฉัน
เอาละ มีอะไรให้ฉันช่วยเหรอ
เรื่องการเลื่อนขั้น เป็นหัวหน้าฝ่ายปฏิบัติการที่สระว่ายน้ำน่ะครับ
ค่าผ่าตัดตาของแม่ผมแพงมาก
เราต้องการเงินจริงๆ
เมื่อไรผมจะเริ่มทำเงินได้เยอะๆ บ้าง
ฉันคงทำให้นายเข้าใจอะไรผิดไป
การเลื่อนขั้นไม่ใช่อะไรที่แน่นอน
ไม่เหรอครับ
ท้ายที่สุดแล้ว มันคือการตัดสินใจของไดแอน
และมีผู้ท้าชิงอีกคนนึง
ใครเหรอครับ
เฮกเตอร์
แต่ผมต้องการตำแหน่งนี้นะครับ ดอน ปาโบล
แถมผมยังทำได้ดีกว่าเฮกเตอร์ทุกอย่าง
อือ
ผมจะพิสูจน์ให้ไดแอนเห็นได้ยังไง ว่าผมควรได้เลื่อนขั้นมากกว่าเขา
เธอกำลังจะพานักลงทุนเดินทัวร์ในโรงแรม
เริ่มต้นจากสระว่ายน้ำ
ถ้านายช่วยเธอได้ เธอจะต้องเลื่อนขั้นให้นายแน่
ลุงอยากบอก ฮูเลียเหลือเกินว่าลุงรักเธอมากแค่ไหน
และหาคำตอบว่าจริงๆ แล้วเธอรู้สึกยังไง
แต่ลุงตัดสินใจว่าเรื่องนี้ต้องรอไปก่อน
ลุงยังคิดถึงช่วงวลานั้นอยู่เลย ฮิวโก
จะมีอะไรเปลี่ยนไปบ้าง ถ้าลุงเลือกเข้าไปคุยกับฮูเลียแทน
(เช่าชายหาด สี่ทุ่ม)
ไดแอน เราชอบตรงที่รีสอร์ตนี้เป็นธุรกิจครอบครัว
แต่นักลงทุนของเรากังวลที่คุณมาจากสหรัฐฯ
พวกเขาต้องการธุรกิจที่อ้าแขนรับชุมชนในท้องถิ่น
และทำงานเพื่อประโยชน์ของชาวเม็กซิกัน และชาวละตินอเมริกันทุกคนมากกว่า
บอกตามตรง ฉันรู้สึกว่าฉันเป็นส่วนหนึ่งของชุมชนในท้องถิ่น
อ๋อ เหรอคะ งั้นบอกทีว่าคุณชอบอะไรเกี่ยวกับเมืองนี้ที่สุด
ยินดีต้อนรับสู่ลาส โคลินาสครับ
แขกของเราชื่นชอบหอคอยซีฟู้ดมาก
ผมจึงใช้เสรีภาพในการสั่งอาหารล่วงหน้า มาให้พวกคุณลองชิม
โอ้โฮ ช่างคิดจัง
แม็กซิโมคนนี้คือหนึ่งในคนที่ดีที่สุดของเรา
ไดแอน ขออนุญาตนะครับ
ลาส โคลินาสคือของขวัญสำหรับชุมชนของเรา
ตอนที่แม่ผมรู้ว่าผมได้งานที่นี่
เรียกได้ว่าเป็นช่วงเวลา ที่ต้องขอบคุณพระเจ้าเลยทีเดียว
เราเพิ่งกลับมาจากเม็กซิโกซิตี
แม่ผมได้ผ่าตัดตาเพราะความมีน้ำใจของไดแอน
อ้อ ได้ยินแบบนี้ก็ดีใจด้วยนะ
ขอบคุณที่ร่วมแบ่งปัน แม็กซิโม
เชื่อฉันได้เลย ผู้ชายคนนี้อนาคตไกลแน่นอน
ขอบคุณครับ ไดแอน
หวังว่าก่อนสิ้นสุดคืนนี้ ฉันจะแสดงให้พวกคุณเห็น
ว่าพวกเราที่ลาส โคลินาสคือครอบครัวใหญ่
เมื่อการเลื่อนขั้นสำเร็จ ในที่สุดลุงจะได้หันไปคุยกับฮูเลียได้ซะที
คุณจะกลับแล้วเหรอ
ใช่ ต้องไปแต่งตัวสำหรับงานปาร์ตี้
- แต่ผมมีอะไรอยากบอกคุณเยอะเลย - เหมือนกัน เราคุยกันคืนนี้ได้ไหม
ได้สิ ผมจะเป็นคนเสิร์ฟน้ำที่โต๊ะหรูของคุณเอง
งั้นฉันจะล้างคอรอเลย
แล้วเธอก็ไป
ลุงละอยากรู้จริงๆ ว่าวันนั้นเธอคิดอะไร
ฉันรู้แหละ
นายจำไม่ได้รึไง
ฮูเลียกับฉันสนิทกันไปอีกหลายปีหลังจากนั้น
เธอจะไปรู้เรื่องราวจากฝั่งของฮูเลียได้ไง
มันเริ่มต้นหลังจากนายจูบกับเธอที่ระเบียง
ฉันต้องไปแล้ว ฉันขอเวลาคิดหน่อยนะ
ฮูเลียรู้สึกผิด
เธอเพิ่งจูบคนที่ไม่ใช่แฟนตัวเอง
แต่เธอก็รู้สึกสับสนด้วย
อย่างที่เธอบอกฉันทีหลัง แชดรักเธอ
แต่แม็กซิโมเข้าใจเธอ
เธอจะทำไงดี จากนั้น…
ฮูเลีย
- เฮ้ ขอคุยด้วยหน่อยได้ไหม - ได้สิ
ฟังนะ ผมไม่อยากให้เรามีความลับต่อกัน
แน่นอน ทำไมเหรอ
เดรสเป็นความคิดของแม็กซิโมคนเดียว เขาทำทุกอย่างเอง
ผมไม่น่าโกหกและบอกว่าเป็นความคิดผมเลย
ผมรู้ว่าผมดีไม่พอสำหรับคุณ
ไม่เคยดีพอเลยด้วย
ทรงผมของผมอาจจะดีพอ แต่ก็แค่นั้นแหละ
แต่ผมพยายามอยู่ โอเคไหม ผมพยายามอยู่
และคุณเป็นคนเดียวที่เข้าใจว่าผมพยายาม
และไม่ได้รู้สึกผิดหวังในตัวผมบ่อยๆ
ผมต้องหยุดกังวลเรื่องคนอื่น
แล้วพยายามปรับปรุงตัวให้ดีขึ้นเพื่อคุณ
เพราะงั้นเราลืมอดีตแล้วมาเริ่มต้นใหม่ได้ไหม
ขอบคุณนะ
ผมรักคุณ
ด้านนึงก็มีแชด
ทุ่มเท จริงจัง รวย
แต่ก็เป็นคนที่ไม่มีวันเข้าใจฮูเลียจริงๆ
อีกด้านนึงก็มีพี่ชายของฉัน
แม่ ทำไมไม่ให้โอกาสเอสเตบันหน่อยล่ะ
โธ่ ไม่เอาน่า ลูกหมกมุ่นเกินไปแล้ว ลูกไปออกเดตกับเขาเองเลยสิ
- แม่ชอบเขาไม่ใช่เหรอ - ก็ใช่
แม่ก็แค่ไม่รู้ว่ามันถูกต้องไหม
- มานี่ วางลงก่อน - อะไร
เราไปคุยกับพ่อกัน
- น่ารำคาญจริงๆ - แม็กซิโม มานี่หน่อย
พ่อคะ พ่อก็รู้ว่าแม่รักพ่อและคิดถึงพ่ออยู่ทุกวัน
แต่แม่ก็เศร้ามาก เพราะเหงาที่ไม่มีพ่ออยู่ด้วย
พ่อบอกแม่ทีได้ไหมว่าแม่ไม่ต้องอยู่คนเดียวก็ได้
และพ่ออยากให้แม่มีความสุข
ไม่เป็นไร
อือ รู้แล้ว
ฉันจะทำตามนั้น
ขอบคุณนะ
ฮะ
พ่อว่าผมควรซื้อเวสป้าสักคันเหรอ
เฮ้ เอาตามใจพ่อเลย
เขาไม่ได้พูดซะหน่อย
คืนสุดท้ายของปี 1984 จะเป็นคืนที่สำคัญสำหรับทุกคน
เธอมาแล้ว สวยสง่าเหมือนเดิมไม่เปลี่ยน
ลุงรอมาทั้งวันเพื่อจะคุยกับเธอ และในที่สุดตอนนี้เราก็…
แห้ว
ทุกคนคะ
ฉันอยากให้พวกคุณได้รู้จัก กับคนสุดพิเศษของลูกชายฉัน
และแน่นอนของตัวฉันเองด้วย
คนนี้คือฮูเลีย
เธอมาจากโคลอมเบีย และเธอเป็นแฟนของลูกชายฉันเอง
เวลาที่คนพูดว่าเราอ้าแขนรับ วัฒนธรรมละตินอเมริกันรอบๆ ตัวเรา
ฉันขอบอกเลยว่าแน่นอนที่สุด
อ้อ ฮูเลีย เล่าให้พวกเขาฟังเรื่องแผนธุรกิจ
- ที่เรากำลังปั้นสิ - ค่ะ
แชด มานี่เดี๋ยว
ลูกรัก แม่มีอะไรจะให้
- แหวนตระกูลนี่นา แต่ผมนึกว่า… - แม่มาคิดดูแล้ว
ลูกพูดถูก ลูกรู้ใจตัวเอง
ถ้าฮูเลียคือคนที่ใช่ งั้นลูกก็ขอเธอแต่งงานสิ
ว้าว ผมพูดไม่ออกเลย
แล้วลูกวางแผนจะทำยังไงเหรอ
ผมไม่รู้ ผมแค่…
คือผม… คิดว่าจะทำแบบเงียบๆ และเรียบง่าย
ผมเขียนอะไรไว้นิดหน่อยด้วย
แม่มั่นใจว่าแบบนั้นก็ดี
เดี๋ยวก่อน หมายความว่าไงครับ
ไม่รู้สิ แม่แค่คิดว่าเธอสมควรได้อะไรมากกว่านี้
ลอเรนา
โลโล่
คิดว่าจะแอบส่งจดหมายลับฉบับน้อยๆ ให้กัน
โดยที่ฉันไม่รู้เรื่องงั้นเหรอ
ฉันบอกนายแล้ว ว่าลอเรนาคือสิ่งที่สำคัญที่สุดในชีวิตฉัน
เธอเป็นลูกสาวเพียงคนเดียวของน้องสาวฉัน แล้วนายก็หักหลังเธอ
เปล่านะ ผมบอกคุณแล้วไง มันไม่ใช่อย่างที่คุณคิด
ผู้หญิงที่ไปดินเนอร์วันนั้นคือคู่เดตของนายรึเปล่า
- ก็ใช่ แต่ผมแค่ช่วยปิดบัง… - เธอรู้สึกอะไรกับนายรึเปล่า
รู้สึกสิ แหงอยู่แล้ว
เธอคลั่งผมมากเลย
ผมพยายามจะเป็นผู้ชายแบบอย่างที่ดีให้เธอ แต่ก่อนที่ผมจะรู้ตัว…
พอเลย ฉันไม่ยอมให้หลานสาวฉัน ไปเกี่ยวข้องกับพ่อปลาไหลดอน ฮวน
ที่ชอบใช้เสน่ห์ทางเพศไปล่อลวงผู้หญิง
คุณคิดว่าผมเป็นแบบนั้นเหรอ
รับปากฉันสิว่านายจะไม่เข้าใกล้เธออีก
ไม่งั้นฉันจะฟาดนายให้หัวแบะ
และนั่นจะเป็นแค่การเริ่มต้นเท่านั้น
รู้เรื่องนะ
รู้เรื่องครับ
- แต่ผมรับปากกับคุณไม่ได้ - ว่าไงนะ
คุณบังคับหัวใจผมไม่ได้ ลูเป
ผมชอบลอเรนามาก และ… และเธอก็ชอบผม
ผมขอลองดูว่าเราจะเป็นยังไง
ฉันนับถือความกล้าของนาย
แต่ฉันไม่อิจฉาอนาคตของนายหรอก
เอสเตบัน…
ขอบคุณที่ตอบรับคำเชิญของฉันนะ
- นี่สำหรับคุณ - ดอกไม้ที่ผมให้คุณไปนี่นา
เป็นของขวัญที่ช่างคิดและน่ารักมากๆ
กาบริเอลา
โอ๊ย ให้ตายสิ โรเบร์ตาต่างหาก
- โรเบร์ตา - หวัดดีค่ะ เอสเตบัน
หนูบอกให้แม่ชวนเธอมา
เพราะหนูไม่อยากให้แฟนของแม็กซิโม ต้องอยู่คนเดียวในวันส่งท้ายปีเก่า
ใกล้เที่ยงคืนแล้ว
ไดแอน ทุกอย่างในค่ำคืนนี้เลิศจริงๆ
ดีใจจังค่ะ
แต่จะหยุดอยู่แค่เลิศได้ไง ในเมื่อเราทำได้ยอดเยี่ยมที่สุด
ถ้าคุณช่วยเราละก็ ลองนึกถึงศักยภาพของเราสิคะ
นั่นใช่องุ่นไหม ฉันไม่ได้สั่งนี่นา
สำหรับฉลองวันขึ้นปีใหม่ครับ
รู้จักกันในชื่อ "องุ่นนำโชคทั้ง 12"
ผมชอบความไม่เหมือนใครนี่จัง
เป็นหนึ่งในธรรมเนียมประจำปี ของโรงแรมเรา เริ่มตั้งแต่ปีนี้
องุ่นเป็นตัวแทนของทั้ง 12 เดือนในหนึ่งปี
หยิบใส่ปากหนึ่งลูก ทุกครั้งที่ได้ยินเสียงระฆังดังตอนเที่ยงคืน
ถ้าคุณกินหมด คำอธิษฐานทั้ง 12 ข้อของคุณจะกลายเป็นจริง
นึกขึ้นได้พอดีเลย ฉันมีเรื่องพิเศษมากๆ จะประกาศให้ทราบ
ที่ลาส โคลินาสแห่งนี้ พวกเราเป็นมากกว่าเพื่อนร่วมงาน
เราคือครอบครัว
เพราะงี้ฉันจึงยินดีที่จะแจ้งให้ทราบ
ถึงการเลื่อนขั้นที่พิเศษสุดๆ ที่บริเวณสระว่ายน้ำนี้
สุภาพบุรุษและสุภาพสตรีคะ
มาร่วมกันดื่มฉลอง ให้หัวหน้าฝ่ายสระว่ายน้ำคนใหม่ของเรา
เฮกเตอร์ วาเลโร
อ๊ะ เหลือเชื่อ
ไดแอน ขอบคุณครับ
ผมตื่นเต้นมากจนแทบจะลุกไปจูบคุณเดี๋ยวนี้เลย
มันต้องเป็นการเลื่อนขั้นของผมสิ
ผมสมควรได้ ผมทำทุกอย่างที่คุณบอกว่าผมควรทำ
เรื่องดีๆ จะเกิดขึ้นกับนายเอง แม็กซิโม
นายต้องอดใจรอหน่อย
คุณไม่ช่วยพูดอวยผมเลยใช่ไหม
ฉันไม่ชอบน้ำเสียงนาย
ไว้เราค่อยคุยกันพรุ่งนี้
ตำแหน่งงานที่ดีกว่าได้หลุดมือไปแล้ว
แม็กซิโม
แต่ไม่กี่นาทีหลังจากนั้น
อย่างน้อยลุงก็อาจได้อยู่กับผู้หญิงที่ลุงรัก
ฮูเลีย กอนซาเลซ ช่วยมาพบผมบนเวทีหน่อยได้ไหมครับ
ฮูเลีย กอนซาเลซ
เร็วเข้าทุกคน ปรบมือให้เธอหน่อย ดูเธอสิครับ สวยจังเลยเนอะ
ฮูเลีย…
คุณเป็นผู้หญิงที่วิเศษมาก
และผมรู้สึกขอบคุณจริงๆ ที่มีคุณอยู่ในชีวิตผม
ผมเป็นคนที่ดีที่สุดเมื่ออยู่กับคุณ
ผมนึกภาพชีวิตที่ไม่มีคุณไม่ออกเลย
และผมอยากมั่นใจว่ามันจะไม่มีวันนั้น
ผมรักคุณมากกว่าอะไรทั้งสิ้น
ตลอดเวลาและตลอดไป
ฮูเลีย กอนซาเลซ ปาดีญา คุณแต่งงานกับผมนะ
เธอพยักหน้า แปลว่าตกลง
บอกแล้วว่าพวกเราที่ลาส โคลินาสคือครอบครัว
จริงๆ นะ ฉันมีความสุขที่สุดเลย
และในเมื่อร้านขายของที่ระลึกของเรา จะวางขายเดรสของเธอเร็วๆ นี้
แปลว่าเธอจะกลายเป็นหุ้นส่วนทางธุรกิจ และเป็นลูกสาวของฉัน
โอ้โฮ ดีจัง
ต่อไปนี้ เตรียมองุ่นไว้ให้พร้อมนะครับ
เพราะปี 1985 กำลังจะมาถึงใน… 30, 29, 28…
ไดแอน เรารู้สึกเป็นเกียรติ ที่จะได้ลงทุนในลาส โคลินาส
ฉันต่างหากที่ต้องรู้สึกเป็นเกียรติ
แด่อีกหลายปีต่อจากนี้ในการร่วมงานกัน
คุณโอเคนะ
ค่ะ ฉันปกติดี
ก็แค่แปลกใจนิดหน่อย
ฉันไม่อยากปฏิเสธคุณต่อหน้าคนจำนวนมาก แต่ว่า…
ฉันอาจจะตอบตกลงก็ได้ แต่เราต้องคุยเรื่องนี้กันให้มากขึ้น
องุ่นมาแล้ว
สิบสาม สิบสอง…
สิบเอ็ด สิบ เก้า แปด เจ็ด…
นึกว่าเราจะไม่มีโอกาส ได้อยู่กันสองต่อสองซะแล้ว
หก ห้า สี่…
สาม สอง หนึ่ง
สวัสดีปีใหม่ครับ
ผมต้องไปแล้ว
ฟังดูเหมือนว่า งานใหญ่งานหน้าของเราจะเป็นงานแต่งนะ
งานหมั้นน่ะพับแผนง่ายจะตาย
ฉันเองเคยทำมาแล้วตั้งสี่รอบ
เราจับนักลงทุนของเราให้ได้ก่อน แล้วเราค่อยจัดการเรื่องพวกนั้น
เข้าใจแล้ว
งั้นผมขอตัวก่อนนะครับ เหนื่อยมาทั้งวันแล้ว
ผมจะไปพักผ่อนในวิลล่าของผมหน่อย
ดอน ปาโบล สวัสดีปีใหม่นะคะ
สวัสดีปีใหม่ครับ
เฮกเตอร์ ตอนนี้คุณได้เลื่อนขั้นในฝ่ายสระว่ายน้ำแล้ว
มีหลายเรื่องที่เราต้องคุยกัน เดินมากับฉันหน่อย
คืนนั้นแย่สำหรับลุงมากพอแล้ว
แต่มันยังจะแย่ได้อีก
ทันใดนั้น ทุกอย่างก็ดูสมเหตุสมผล
หยุดยอกันซะที
ทุกอย่างเกิดขึ้นต่อหน้าลุงมาตลอด
สรุปว่าลุงไม่เคยมีโอกาสกับเขาหรอก
เพราะเขาชนะเกมนี้ ตั้งแต่ก่อนที่ลุงจะรู้ว่าลุงก็อยู่ในเกมซะอีก
ทั้งรีสอร์ตขึ้นชื่อในเรื่องของการหลอกลวง
และลุงก็เป็นไอ้โง่คนนึง
แม็กซิโม
เจอซะที ขอคุยด้วยหน่อยได้ไหม
ผมจะพูดอะไรได้ นอกจากยินดีด้วยนะ
ฉันรู้ ฉันก็เซอร์ไพรส์ไม่ต่างกัน
ฉันสับสนมากจริงๆ
คุณไม่ต้องอธิบายอะไรหรอก
ทุกอย่างมันค่อนข้างชัดเจนแล้ว
คุณกับแชดสมควรได้อยู่ด้วยกัน โดยไม่มีใครมากั้นกลาง
- แต่เมื่อคืนก่อน… - ไม่ต้องห่วงเรื่องนั้นหรอก
ผมจะไม่บอกใครว่าเกิดอะไรขึ้น
คุณวางใจได้ เห็นๆ อยู่ว่ามันคือความผิดพลาด
หวังว่าคุณจะมีความสุขจริงๆ นะ มันเป็นสิ่งที่คู่ควรกับคุณ
สวัสดีปีใหม่
พ่อครับ
ผมอยากให้พ่อได้เจอหลานชายของพ่อ มาริอาโน
มาริอาโน
ในที่สุดเขาก็ได้เจอหลานของเขา
ใช่แล้ว
แต่คืนนั้นยังมีเรื่องเซอร์ไพรส์อีกนะ
ปี 1985 ผ่านไปไม่ถึงสองชั่วโมง…
แต่ชีวิตลุงเปลี่ยนจากหน้ามือเป็นหลังมือ
ชัยชนะของเฮกเตอร์
การหมั้นหมายของฮูเลีย
หนูน่ารักจังเลย
ลุงทะเลาะกับดอน ปาโบล
แต่หนึ่งมิตรภาพไม่เคยเปลี่ยนไป
เฮ้
ดูสิฉันเอาอะไรมาให้นาย
สวัสดีปีใหม่นะ
สวัสดีปีใหม่
ฉันเสียใจเรื่องฮูเลียกับการเลื่อนขั้นด้วยนะ
อือ ก็นะ
ตอนที่เราเริ่มทำงานที่นี่ใหม่ๆ
ฉันนึกว่าทุกอย่างมีแค่ขาวกับดำ
ฉันนึกว่ามีแค่คนดีกับคนเลว
ตอนนี้ฉันเห็นแล้วว่าโลกทั้งใบมัน… สีเทา
นายเคยบอกว่าฉันควรอยู่ในที่ที่มีคนต้องการฉัน
ฟังดูเหมือนคำพูดฉันจริงๆ แหละ ฉลาดล้ำขนาดนี้
แต่ถ้าโลกนี้เป็นสีเทาจริงๆ และทุกคนเอาแต่คิดเรื่องของตัวเอง
งั้นฉันก็ควรอยู่ในที่ที่ฉันอยากอยู่
ฉันจะไม่รับบทเป็นไอ้โง่อีกต่อไปแล้ว
ฉันเองก็เพิ่งทำอะไรแบบนั้นมาเหมือนกัน
และฉันคิดว่าฉันทำผิดพลาด
- ลูเปเห็นฉันจูบลอเรนา - พูดเป็นเล่น
นายจูบลอเรนาแล้วเหรอ
โคตรเจ๋งเลย
เออ แต่ฉันดันเจอลูเปเข้าน่ะสิ
และเธอบอกว่าเธอจะทำลายชีวิตฉัน
ฉันนี่กลัวจนหัวหดแล้ว
ฉันต้องหาลู่ทางออกมาจากห้องซักผ้าให้ได้
แต่ว่า…
ฉันเอานี่มาให้นาย
สร้อยของพ่อฉันนี่
นายเอาอะไรไปแลกมาเหรอ
กระดาษที่ลอเรนาจดเบอร์ของเธอไว้
ยังดีที่ฉันจำเบอร์ได้
ตอนนี้เฮกเตอร์ก็ได้เลื่อนขั้นแล้ว จะมีตำแหน่งว่างที่สระว่ายน้ำแน่ๆ
- บ้าน่า - จริง
ลองนึกภาพเราสองคน ได้ทำงานที่สระว่ายน้ำทุกวันสิ
มันคือความฝันของเรามาตลอดเลยนะ
ฉันสัมผัสได้ว่าปี 1985 จะเป็นปีที่ยอดเยี่ยมสำหรับเราทั้งคู่
และนั่นคือจุดเริ่มต้น ของปีที่เปลี่ยนแปลงชีวิตของลุงไป
แต่ลุงคิดว่าวันนี้พอแค่นี้ดีกว่า
ได้เวลาที่หลานต้องกลับบ้านแล้ว
ลุงครับ ลุงต้องไปพิธีรำลึกถึงดอน ปาโบลนะ
แม็กซิโม ฮิวโกพูดถูก
พี่ต้องไป
ฉันรู้ว่าพี่กลัวสิ่งที่พี่อาจจะต้องเจอที่นั่น
แต่ลองนึกถึงดอน ปาโบลกับลูกชายเขาสิ
มันไม่สายเกินไปที่เขาจะชดเชยความผิด
มันไม่สายสำหรับพี่เหมือนกัน
ก็ได้ ฉันจะไป แต่มีข้อแม้อยู่หนึ่งข้อ
ฮิวโกต้องไปกับฉันด้วย
- เพื่อ - ปกป้องไง
ฉันอาจต้องใช้เขาเป็นโล่กำบัง
อะไร
ผมไปได้ไหมแม่ นะๆ
- ได้ - เย่!
- เย่!
แปลว่าผมจะได้เจอทุกคน
ที่ลุงเล่าให้ฟังมาตลอดทั้งวันแล้วใช่ไหม
เมโม เฮกเตอร์ ลูเป และคนอื่นๆ ทั้งหมด
ลุงคิดว่างั้นนะ
แล้วลุงจะพูดอะไรถ้าเจอฮูเลียอีกครั้ง
อ๊ะ เดี๋ยวนะ
แชดกับฮูเลียยังแต่งงานกันอยู่ไหม
ไว้เราค่อยคุยเรื่องนี้บนเครื่องบินเจ็ตส่วนตัว
ว่าไงนะ เครื่องบินเจ็ตส่วนตัวเหรอ
พิธีรำลึกของดอน ปาโบลจัดที่เม็กซิโก
นี่คือโอกาสอันดีที่หลานจะได้เลิกหาข้ออ้าง
แล้วเรียนรู้ภาษาสเปนจริงๆ จังๆ ซะที
ครับลุง ครับๆ
- ฝันดีนะทุกคน - ฝันดี
สุขสันต์วันเกิดนะหลานรัก
ผมรักลุงนะครับ
ลุงก็เหมือนกัน มากๆ ด้วย
- ฉันรักพี่นะ - ฉันก็รักเธอ
ฉันไม่รู้จะทำไงกับเรื่องฮูเลียดี
ไม่ต้องกังวลหรอก
นายคือแม็กซิโม กาญาร์โด
นายหาทางได้สิ่งที่นายต้องการเสมอแหละ
นั่นสิเนอะ
นี่มันแค่จุดเริ่มต้น
ทุกคนจงเตรียมตัวให้ดี เพราะเรามาแล้ว
คำบรรยายโดย ชลันธร เรืองภักดี